《庚子雪中十二律 其五》
元代·叶颙

玉树琼林一夜荣，误将春色恼芳情。空花发艳无真实，冻树飘绵不老成。

徒使醉翁增酒价，且寻吟社定诗盟。刘叉去后无佳句，羞睹寒光伴月清。

作者简介：（1296—?）元明间金华府金华人，字景南，一字伯恺，自号云𩕢天民。元末隐居不出，至正中自刻其诗，名《樵云独唱》。入明，举进士，官行人司副。后免官家居，授徒甚众。